گرازیا دیلێددا
گرازیا ماریا کۆسیما دامیانا دیلێددا (Grazia Maria Cosima Damiana Deledda؛ لە دایکبووی ٢٧ی ئەیلوولی ١٨٧١ - مردووی ١٥ی ئابی ١٩٣٦) خانمە نووسەری ئیتالی بوو، لە ساڵی ١٩٢٦ بووە هەڵگری خەڵاتی نۆبێل لە وێژە. ئەو یەکەمین ژنە ئیتالی بوو خەڵاتی نۆبێل وەربگرێت، هەروەها دووەم براوەی ژن بوو لەم پۆلینە لەدوای نووسەری سوێدی سەلما لاگەرلۆف، کە ئەویان لە ساڵی ١٩٠٩ خەڵاتەکەی پێدرابوو.

گرازیا کەوتبووە ژێر کاریگەری بزووتنەوەی ڤێرزمۆ (ڕیالیزمی ئیتالی). گرازیا کاتێک تەمەی ١٧ ساڵان بوو، دەستی کرد بە نووسینی چیڕۆک. دواتر لە ساڵی ١٩٠٠، یەکەم چیڕۆکی خۆی لە ژێر ناونیشانی پیرەپیاوەکەی شاخ ( With Il vecchio della montagna) بڵاوکردەوە، ڕووخساری فۆلکلۆر بەسەریدا زاڵ بوو. لە دیارترین کارەکانی ئەو دوای جیابوونەوە (Dopo il divorzio) لە ساڵی ١٩٠٢ بڵاوکرایەوە هەروەها ئیلیاس پۆرتۆلۆ ( Elias Portolu) لە ساڵی ١٩٠٢ بڵاوکرایەوە. گرازیا لە ماوەی ٤٠ ساڵی کارکردنیدا، ٥٦ بەرهەمی بڵاوکردەوە.

لە ساڵی ١٩٠٠ هاوسەرگیری لەگەڵ پالمیرۆ مادیسانی کرد، لەگەڵ ئەو بوونە خاوەنی دوو منداڵ بەناوەکانی ساردوس (١٩٠١-١٩٣٨) هەوروەها فرانسیسکۆ (١٩٠٤-١٩٨١).

گرازیا دیلێددا لە ڕۆژی ١٥ی ئابی ١٩٣٦، لە تەمەنی ٦٤ ساڵیدا بە شێرپەنجەی مەمک کۆچی دواییی کرد.

سەرچاوەکان 

وەرگرانی خەڵاتی نۆبێلی ئیتالی
وەرگرانی خەڵاتی نۆبێلی وێژە
شانۆنامەنووسانی ئیتالی
مردووانی ١٩٣٦
لەدایکبووانی ١٨٧١
ژنانی براوەی خەڵاتی نۆبێل